شه‌فه‌‌ق نیوز- هاده‌ێ وه ژنه‌فتن نام ئه‌‌نار
گشت بکه‌فیمنه ویر شار ساوه، یا یه‌زد یا چووزانمیمن ئه‌ورامانات.
خاسه بزانن ک گه‌پترین کووئه‌نارستان  ئێران ک ده یه‌ک گوڵ جی کوو‌م‌ئه‌ڵاتگه، ئه‌نارستان
شار کۋێیه‌شت یا کوهده‌شته ک ها ده له‌کستان ده لا ژۆر لۆڕستان.
له ئی ئه‌نارستان دو هزار و شه‌شسه‌د هکتارییه،
چل تا چل و په‌نج ئه‌نار ده هه‌ر هکتارێ ئه‌ڵگرن ک وه نام ئه‌نار ته‌نگ ئه‌فراسیاو
، نامگیر بییه و وه فره کشوه‌ره‌یلیش کلێ دکه‌ن.
ئه‌نار، ده لای ئێرانییه‌یل و کورده‌یل، میوه‌یێگه
به‌هه‌شتییه ک هه‌میشه وه‌هه‌رز و گران بییه و هه‌ر ساڵ جه‌شن فره ئه‌ڔا ئه‌نار ئه‌‌ڵگرتن
دگرن ک دیاری‌ترینه‌یان جه‌شن هه‌نار هه‌ورامانه.
ده نام کورده‌یل فه‌یلییش، ده ئیلام، ئه‌نار،
وه هن (بێ فاتمه‌ی زارا  -س-) دناسنه‌ێ و
نه‌دهیلن دانێ له‌ییش بکه‌فێگه زه‌مین و به‌تره‌ف ببێ.
هه‌ر چێ وه‌ر ئه‌و شه‌و یه‌ڵدا دچیمن ک ئاخر پاییز
و سه‌رده‌واسه، چوون ئه‌نار و شامی ک هن مه‌راسم ئی شه‌وه‌نه و گشت وڵات دسیننه‌یان،
ئه‌نار قورپ فێشترێ دگرێ و ئێسه‌یش ئه‌وقه‌ره گرانه‌و بییه ک هاده‌ێ ئمساڵ له بان
سفره و خوانچه‌ی شه‌و یه‌ڵدا فڕ بگرێ.
چه‌ن رووژ پێش، ره‌ییس عه‌لوه‌یل میوه‌و ته‌ڕه‌بار
ئێران ده جواو ئه‌ڵقیڕانن و ئه‌ڵته‌‌ژیان وڵات له گرانی ئه‌نار، وت: ئه‌نار هه
گرانه و کارێ له ده‌س که‌سێ ئه‌ڵنه‌یاێ و مه‌ردم ئه‌ر نه‌دیرن، ئه‌ناریش نه‌سینن.
بڕێ له فه‌رهه‌نگ‌دووسه‌یل ئێرانی دڵه‌وڕه‌ و وڕینه‌ی
یه دیرن ک هاتێ گرانی، فره له‌ی ئائیننه‌یل چه‌ن هزار ساڵه جوور جه‌ژن هه‌نار و شه‌و
یه‌ڵدا یا شه‌و چله له ناوه ئه‌ڵبگرێ.
